Hol I (Votna) kraftverk

Hol I (Votna) kraftverk er et vannkraftverk ved Hovet i Hol kommune i Viken fylke.

Det ligger i samme bygg som Hol I (Urunda) kraftverk.

Kraftverket utnytter fallet på 407 meter fra Varaldsetvatnet. Vannet er regulert mellom 1001 og 1005 moh. Det tilføres vann fra Rødungen som reguleres mellom 1022 og 1001 moh og fra Stolsvatn-magasinet som er oppdemmet med Stolsdammen og egentlig består av en rekke mindre vann. Reguleringshøyden for Stolsvatn-magasinet er mellom 1091 og 1078 moh. Det benyttes også vann fra Bergsjø som reguleres mellom 1081 og 1071 moh. Deler av magasinene ligger i Ål kommune.

Installert effekt er 114 MW fra to francisturbiner. Årsproduksjon er 380 GWh.

Tilsiget er på 265 millioner m³ og nedslagsfeltet er på 392 km². Magasinkapasiteten er på 251 millioner m³.

Kraftverket eies og driftes av E-Co Energi. Det ble satt i drift i 1949. Aggregatene er oppgradert i perioden 2009 - 2012.

Referanser

Kilder
 
 NVE vannkraftdatabase Votna
 Hafslund E-CO

Se også
Hol III kraftverk og Hol II kraftverk

Vannkraftverk i Viken
Kraftverk i Hol
Hafslund E-CO Vannkraft
Hallingdalsvassdraget
Kraftverk etablert i 1949